 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 27. jūnijā Nr. 392**

(protokols Nr. 11, 34. p.)

**Par projekta “Valsts un pašvaldību vienoto klientu apkalpošanas centru izveide Madonas novadā” iesniegšanu un nepieciešamā līdzfinansējuma nodrošināšanu**

Vides aizsardzības un reģionālās attīstības ministrija īsteno Eiropas Savienības Atveseļošanas un noturības mehānisma plāna investīcijas 2.1.2.1.i. “Pārvaldes centralizētās platformas un sistēmas” projektu Nr. 2.1.2.1.i.0/1/23/I/VARAM/011 “Pakalpojumu sniegšanas reformas atbalsts” (turpmāk – Projekts), kura ietvaros plānots izvērst un funkcionāli stiprināt esošo Valsts un pašvaldību vienoto klientu apkalpošanas centru tīklu, izvēršot esošo VPVKAC tīklu līdz pagastu līmenim, veidojot vienotu pakalpojumu sniegšanas kontaktpunktu tīklu, kam ir nepieciešamie tehnoloģiskie rīki un procesi klientu apkalpošanas funkcijas nodrošināšanai klātienē un attālināti, tādējādi veicinot valsts pārvaldes pakalpojumu pieejamību.

Madonas novada pašvaldība no Vides aizsardzības un reģionālās attīstības ministrijas saņēmusi uzaicinājumu kā sadarbības partnerim piedalīties Projekta ietvaros un izveidot sešus vietējās nozīmes Valsts un pašvaldību vienoto klientu apkalpošanas centrus (VPVKAC) kā vienotus pakalpojumu sniegšanas kontaktpunktus Madonā, Liezērē, Dzelzavā, Barkavā, Ļaudonā un Kalsnavā.

Projekta “Valsts un pašvaldību vienoto klientu apkalpošanas centru izveide Madonas novadā” kopējās izmaksas sastāda 61 714,26 euro (sešdesmit viens tūkstotis septiņi simti četrpadsmit euro, 26 centi), t. sk. Valsts budžeta dotācija 70% apmērā – 43 200,00 (četrdesmit trīs tūkstoši divi simti euri, 00 centi) un Madonas novada pašvaldības līdzfinansējums 30% apmērā – 18 514,26 (astoņpadsmit tūkstoši pieci simti četrpadsmit euro 26 centi).

Noklausījusies sniegto informāciju, atklāti balsojot**: PAR – 17** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Arvīds Greidiņš, Gatis Teilis, Gunārs Ikaunieks, Guntis Klikučs, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Valda Kļaviņa, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Sagatavot un iesniegt projekta pieteikumu “Valsts un pašvaldību vienoto klientu apkalpošanas centru izveide Madonas novadā” Vides aizsardzības un reģionālās attīstības ministrijas projekta Nr. 2.1.2.1.i.0/1/23/I/VARAM/011 “Pakalpojumu sniegšanas reformas atbalsts” ietvaros.
2. Apstiprināt projekta kopējās izmaksas 61 714,26 euro (sešdesmit viens tūkstotis septiņi simti četrpadsmit euro, 26 centi), t. sk. Valsts budžeta dotācija 70% apmērā – 43 200,00 (četrdesmit trīs tūkstoši divi simti euro, 00 centi) un Madonas novada pašvaldības līdzfinansējums 30% apmērā – 18 514,26 (astoņpadsmit tūkstoši pieci simti četrpadsmit euro 26 centi), ko segt no Madonas novada pašvaldības budžeta līdzekļiem.

Domes priekšsēdētājs A. Lungevičs

*Galeja 29360277*